CHG วิ่งเฉียด 3% โบรกแนะ “ถือ” เป้า 4.10 บ. ลุ้นกำไร Q4 ฟื้น
CHG วิ่งเฉียด 3% ราคาแตะ 3.62 บ. โบรกแนะ “ถือ” เป้า 4.10 บ. ลุ้นกำไรไตรมาส 4/65 ฟื้นตัว รับโรงพยาบาลจุฬารัตน์ 304-โรงพยาบาลรวมแพทย์ฉะเชิงเทรากลับมามีกำไร
CHG วิ่งเฉียด 3% โบรกแนะ “ถือ” เป้า 4.10 บ. ลุ้นกำไรไตรมาส 4/65 ฟื้นตัว รับโรงพยาบาลจุฬารัตน์ 304-โรงพยาบาลรวมแพทย์ฉะเชิงเทราหนุน
28 พ.ย. 2565

ผู้สื่อข่าวรายงานว่า วันนี้ (28 พ.ย.65) ราคาหุ้นโรงพยาบาลจุฬารัตน์ จำกัด (มหาชน) หรือ CHG ล่าสุด ณ เวลา 10:27 น. อยู่ที่ระดับ 3.62 บาท บวก 0.10 บาท หรือ 2.84% สูงสุดที่ระดับ 3.66 บาท ต่ำสุดที่ระดับ 3.56 บาท ด้วยมูลค่าซื้อขาย 190.68 ล้านบาท

ทั้งนี้ บล.ทิสโก้ ระบุในบทวิเคราะห์ว่า แนะนำให้ “ถือ” หุ้น CHG โดยมีมูลค่าที่เหมาะสม 4.10 บาท คาดการดำเนินงานดีขึ้นในช่วงไตรมาส 4/65 จากรายได้ที่ต่ำในช่วง COVID และโรงพยาบาลจุฬารัตน์ 304 กับโรงพยาบาลรวมแพทย์ฉะเชิงเทรา RPC ที่เริ่มกลับมามีกำไร ส่วน 304 และโรงพยาบาลชีวารัตน์ จะช่วยหนุนในระยะกลาง – ยาว